《徵招 为袁薇生题随园饯别图，图作展重阳会，为先贞悯公手笔》
清代·许嘉仪

少微化去烟霞在。琴尊几番欢聚。只此好家山，认天涯羁旅。

豪聚酬俊侣。且休论、断肠南浦。寂寂秋容，疏花短柳，满城风雨。

指顾劫灰飞，销魂地，沧桑顿成今古。大树感将军，渺英灵何处。

千秋终自许，任诗骨乱侵尘土。问多少、胜境消沉，有画图留取。

作者简介：字仙圃，华亭（今属上海）人,江苏知县大兴汤世熙室。有《天风佩韵轩词》。